
Na podlagi 9. in 10. člena Zakona o usmerjanju otrok s posebnimi potrebami (Uradni list RS, št. 58/11, 40/12 - ZUJF, 90/12 in 41/17 - ZOPOPP) ministrica za izobraževanje, znanost in šport izdaja

PRAVILNIK

o spremembah in dopolnitvah Pravilnika o dodatni strokovni in fizični pomoči za otroke s posebnimi potrebami

1. člen

V Pravilniku o dodatni strokovni in fizični pomoči za otroke s posebnimi potrebami (Uradni list RS, št. 88/13) se 8.člen spremeni tako, da se glasi: 

»III. TOLMAČI IN FIZIČNA POMOČ

8. člen

(tolmač slovenskega znakovnega jezika)

Gluhim in naglušnim otrokom, ki so vključeni v izobraževalne programe s prilagojenim izvajanjem in dodatno strokovno pomočjo, prilagojene, posebne in vzgojne programe in ki se sporazumevajo v slovenskem znakovnem jeziku in imajo v odločbi o usmeritvi opredeljeno pravico do tolmača, tolmačenje v slovenskem znakovnem jeziku v obsegu ur pouka, kot ga določi strokovna skupina, ki pripravlja in evalvira individualizirani program, izvaja učitelj oziroma vzgojitelj za komunikacijo v slovenskem znakovnem jeziku. Pomoč gluhoslepim otrokom zagotavlja učitelj oziroma vzgojitelj za delo z gluhoslepimi.

Učitelja oziroma vzgojitelja za komunikacijo v slovenskem znakovnem jeziku in učitelja oziroma vzgojitelja za delo z gluhoslepimi šolam za izvajanje odločb o usmeritvi lahko zagotavljajo tudi zavodi za vzgojo in izobraževanje otrok in mladostnikov s posebnimi potrebami za delo z gluhimi in naglušnimi ali za delo s slepimi.«.

KONČNA DOLOČBA
2. člen

(začetek veljavnosti)

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 1. 9. 2022.

